Nr. L 313/22 De Europæiske Fællesskabers Tidende 4. 11. 87 (Retsakter hvis offentliggørelse ikke er obligatorisk) RÅDET RÅDETS BESLUTNING af 26. oktober 1987 om udvidelse af den retlige beskyttelse af halvlederprodukters topografi til også at omfatte personer fra visse lande og territorier (87/532/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 87/54/FØF af 16. december 1986 om retlig beskyttelse af halvlederproduk- ters topografi (1), særlig artikel 3, stk. 7, under henvisning til forslag fra Kommissionen, og ud fra følgende betragtninger : Retten til beskyttelse af halvlederprodukters topografi i Fællesskabet gælder for de personer, der er berettiget til beskyttelse i henhold til artikel 3, stk. 1 til 5, i direktiv 87/54/EØF ; retten til beskyttelse kan ved rådsbeslutning udvides til også at omfatte personer, der ikke nyder beskyttelse i henhold til nævnte bestemmelser ; en beslutning om udvidelse af beskyttelsen skal så vidt muligt gælde for hele Fællesskabet ; det er hensigtsmæssigt midlertidigt at udvide beskyttelsen til at omfatte visse lande og territorier, imens det undersø- ges, om den skal udvides til også at omfatte andre lande og territorier ; denne beslutning bygger bla. på den betragtning, at de lande og territorier, der har den fornødne lovgivning, fortsat vil beskytte halvlederprodukters topografi i henhold til deres nationale lov og lade denne beskyttelse () EFT nr. L 24 af 27. 1. 1987, s. 36. gælde for de personer fra EF-medlemsstaterne, der har ret til beskyttelse i henhold til direktiv 87/54/EØF ; denne beslutning bygger endvidere på den betragtning, at de lande og territorier, der endnu ikke har den fornødne lovgivning, vil indføre en sådan og lade den omfatte de personer fra EF-medlemsstaterne, der har ret til beskyt- telse i henhold til direktiv 87/54/EØF — | VEDTAGET FØLGENDE BESLUTNING : Artikel 1 Medlemsstaterne  skal  udvide den med — direktiv 87/54/EØF indførte ret til beskyttelse til også at omfatte fysiske personer, der er statsborgere i et af de i bilaget anførte lande eller territorier, eller som har deres sædvan- lige bopæl i et af disse lande eller territorier. Udvidelsen finder også anvendelse på selskaber eller andre juridiske personer i et af de i bilaget anførte lande eller territorier, som har en faktisk, industriel eller erhvervsmæssig virksomhed i et sådant land eller territo- rium, dog på den betingelse at de selskaber eller andre juridiske personer i en medlemsstat, der har ret til beskyt- telse i henhold til direktiv 87/54/EØF, nyder beskyttelse i det pågældende land eller territorium. Kommissionen afgør, hvilke af de i bilaget anførte lande og territorier der opfylder betingelserne i stk. 2, og under- retter medlemsstaterne herom. Artikel 2 Denne beslutning finder anvendelse fra den 7. november 1987. ;